a Ntshetsopele ya dipuo tsa kwano, ho kenyeleditswe tlhomamiso ya meralo le ntshetsopele ya dihlahiswa tse jwalo ka buka tsa mantswe kapa didikshenari le dikerama.
b Qobello ya boikarabelo ba mmuso ho tiisa hore melemo ya ho finyeletsa tshebeletso e qhalanngwa ka tsela e lekanang ya nehelano hore ho fumanehe tekano ditshebeletsong tsa baahi bohle ho sa natswe puo ka morero wa ho matlafatsa seabo sa bona le lentswe la bona ditabeng tsa mmuso.
c Taolo ya dipuo kaofela ho etsa bonnete ba tshebediso e sebetsang ya dipuo tsohle tsa molao le ho ntshetsa pele setshwantsho sa setjhaba sa Mmuso.
d Kgothaletso ya ho ithuta puo, e entsweng ka ho ikgetha ho latela Tshebeletso ya Setjhaba, ho ntlafatsa tshebetso e ntle ya bahlanka ba Tshebeletso ya Setjhaba le tlhahiso ya bona sebakeng sa mosebetsi le ho etsa hore ho bonahale melemo ya tshebediso ya dipuo tse ngata.
e Kgothaletso ya dipuisano tsa motjha o tjhele tse kgabane tsa tshebediso ya dipuo tse ngata le ba nang le seabo le baamehi.
f Tlhomamiso ya dilekane tsa tshebedisano ho etsa bonnete ba hore phethahatso ya Leano lena e atlehe.
a Phethahatso ya Leano e tla kenngwa ka mehato hanyane hanyane jwalo ka nako e utlwahalang.
b Tshebetso ya phethahatso e tla etsahala kahara metheo e behilweng ka tsela e hlakileng le e kgonang ho laoleha.
c Bokgoni bo tla thehwa ka tsela e eketswang ha e ntse e tswela pele bakeng sa phethahatso e nang le moelelo le phethahatso e sebetsang hantle.
d Phethahatso e atlehileng e tla hloka hore ho fetolwe tlwaelo ya tshebediso ya dipuo tsa molao mafapheng a mmuso ho netefatsa hore dipuo tsa kwano di sebediswa ka matla meelelong e fapafapaneng.
f Ho tla tadingwa pele mahlale a mang a thupelo diphetolelong le tlhaolong ya diphoso, botoloking, leksikhokrafing le mokgweng wa mareo.
g Katleho ya phethahatso ya Leano e tla hlahlojwa kgafetsa ka tshebedisano e kgolo le Lekgotla la Dipuo tsohle tsa Afrika Borwa PanSALB. Dipehelo tse nang le dintlha tse phethahetseng mabapi le tekolo tsa mofuta o jwalo di tla phatlalatswa.
h Ha ho hlokeha ho tla etswa diphuputso tshebedisong ya puo e le ho fana ka lesedi le hlokehang diqetong tsa ho etsa Leano le tsa phethahatso.
a Leha mafapha a maholo a 10 a tla tadingwa hore a eteletswe pele tlhomamisong ya diyuniti tsa puo, mafapha a mmuso kaofela a tla hloka hore a thehe diyuniti tsa puo.
b Dikgatiso tsa tshebediso ya dipuo tse ngata di lokela hore di kenngwe tshebetsong ka hanyane hanyane nakong ya dilemo tse tharo ho latela lenaneo la mafapha la dikgatiso. Yuniti e nngwe le e nngwe ya puo e tla ba le moifo wa basebetsi ba nang le bokgoni ba ho fetolela kapa ho isa mosebetsi wa diphetolelo bafetoleding ba kantle mme bona ba hlahlobe boleng ba mesebetsi ena e fetoletsweng?
dipuong tse 11 tsa molao, mafapheng a naha a mmuso; kapa dipuong tse kgethilweng tsa molao provenseng e qoholehileng.
Mosebetsi wa ho lebisa mosebetsi o lokelang ho fetolelwa bafetoleding ba poraefete o tla tsamaiswa ho latela leano la diphetolelo le la ho hlaola diphoso la ho lebisa diphotelolo bafetoleding ba poraefete, le lebeletsweng hore le tsepamise taba ya ho ntshuwa ha dithendara tsa ditshebeletso tsa diphetolelo le tlhaolo ya diphoso bonyane dilemong tse ding le tse ding tse pedi. DAC ka tshebedisano le PanSALB di tla dula di tshwara matsholo a temoso ya puo motjha o tjhele ho?
Diyuniti tsa puo (tsa naha le tsa diprovense), DAC le PanSALB di tla etsa matsholo a ikgethang a temoso ya puo.
Mekgatlo yohle ya mmuso e lokela hore e nehelane ka tshehetso e lekaneng ya ditjhelete bakeng sa phethahatso ya Leano la Puo le tsamaelanang le didikadikwe tsa Moralo wa Tshebetso wa Tshebediso ya ditjhelete wa Nako e Mahareng (MTEF), ka mokgwa o tla kenngwa ka hanyane hanyane ho tloha maqalong a selemo sa ditjhelete sa 2003/4.
Theepa ya boemo bo tlwaelehileng e kang ya Tsamaiso (mohlala, ho tloswa ha basebetsi ho ba isa sebakeng se seng sa tshebetso, ho tsamaya ha bona, bodulo, ofisi le ditshenyehelo tsa founu), le palo ya theepa e teng polokelong (dibukana, kgatiso, ho etswa ha ditokomane, theepa e sebedisetswang ho ngola, theepa ya ofisi) theepa e nngwe e kang (dikhompeuta, theepa ya odiyo, theepa ya founu), kaofela ke dintho tse nang le tshusumetso ditshenyehelong.
Khoutu ho latela ditlhoko tsa Leano.
Tshehetso ya setjhaba ho latela tseko?
Moralo wa phethahatso o thehilwe hodima kgopolo ya hore Molao wa Dipuo tsa Afrika Borwa o tla qala ho sebetsa ka Loetse 2003.